open-index/open-wikipedia-markdown huggingface dataset:
มหาวิทยาลัยดับลิน

**มหาวิทยาลัยดับลิน** (; ; อักษรย่อ: DU) ก่อตั้งในชื่อ Chancellor, Doctors and Masters of the University of Dublin เป็นมหาวิทยาลัยวิจัยที่ตั้งอยู่ในนครดับลิน ประเทศไอร์แลนด์ มหาวิทยาลัยดับลินเป็นหน่วยงานมอบปริญญาสำหรับวิทยาลัยทรินิตี ก่อตั้งในปี ค.ศ. 1592 เมื่อสมเด็จพระราชินีนาถเอลิซาเบธที่ 1 ทรงออกกฎบัตรให้วิทยาลัยทรินิตีเป็น "มหาวิทยาลัยแม่" จึงทำให้มหาวิทยาลัยดับลินเป็นมหาวิทยาลัยที่ยังเปิดดำเนินการที่เก่าแก่ที่สุดในไอร์แลนด์ โครงสร้างของมหาวิทยาลัยถูกจำลองจากมหาวิทยาลัยที่แบ่งเป็นวิทยาลัยย่อยอย่างอ็อกซ์ฟอร์ดและเคมบริดจ์ แต่จนถึงปัจจุบัน มีเพียงวิทยาลัยเดียวเท่านั้นที่ถุกจัดตั้งขึ้น ดังนั้นในทางปฏิบัติโดยทั่วไปแล้ว ชื่อ "วิทยาลัยทรินิตีดับลิน" และ "มหาวิทยาดับลิน" จึงเป็นเป็นคำพ้องความหมายกัน

มหาวิทยาลัยดับลินเป็นหนึ่งในมหาวิทยาลัยโบราณเจ็ดแห่งของบริเตนใหญ่และไอร์แลนด์ เป็นสมาชิกของสมาคมมหาวิทยาลัยไอริช มหาวิทยาลัยไอร์แลนด์ และกลุ่มกูอิงบรา

## อ้างอิง

หมวดหมู่:Coordinates on Wikidata
หมวดหมู่:บทความที่มีข้อความภาษาละติน
ดับลิน
ดับลิน
หมวดหมู่:ดับลิน
สาวน้อยเบสบอล

**สาวน้อยเบสบอล** () เป็นภาพยนตร์เกาหลีใต้แนวกีฬาในปี ค.ศ.  2019 เขียนบทและกำกับโดย ชเว ยุน-แท นำแสดงโดยอี จู-ย็อง, อี จุน-ฮย็อก, ย็อม ฮเย-รัน, ซ็อง ย็อง-กยู และควัก ดง-ย็อน ภาพยนตร์เรื่องนี้เข้าฉายในโรงภาพยนตร์เมื่อวันที่ 18 มิถุนายน 2020

ภาพยนตร์เรื่องนี้เปิดตัวครั้งแรกในเทศกาลภาพยนตร์นานาชาติปูซาน ครั้งที่ 24 เมื่อวันที่ 4 ตุลาคม ค.ศ. 2019 โดยอยู่ในหมวด "Korean Cinema Today - Panorama"

## เนื้อเรื่อง
*สาวน้อยเบสบอล* เป็นภาพยนตร์ที่เล่าเรื่องราวของ **จู ซู-อิน** สาวน้อยผู้มีความฝันอยากจะเป็นนักเบสบอลหญิงคนแรกที่เข้าร่วมทีมเบสบอลอาชีพ

## นักแสดง
* อี จู-ย็อง แสดงเป็น จู ซู-อิน
* อี จู-ฮย็อก แสดงเป็น ชเว จิน-แท
* ย็อม ฮเย-รัน แสดงเป็น ชิน แฮ-ซุก

## งานสร้าง
### การพัฒนาบทภาพยนตร์
แรงบันดาลใจในการเขียนบทภาพยนตร์เรื่อง *สาวน้อยเบสบอล* มาจากที่ ชเว ยุน-แท (Choi Yoon-tae) ผู้กำกับได้รับแรงบันดาลใจจากบทสัมภาษณ์นักเบสบอลหญิงในปี 2017 เขาได้เปิดเผยว่า “ตอนที่ผมบอกภรรยาว่าปัจจุบันไม่มีกฎหมายข้อไหนห้ามผู้หญิงเล่นเบสบอลอาชีพเลย เธอถึงกับตกใจ ผมจึงคิดว่ามันน่าสนใจที่จะสร้างเรื่องราวเกี่ยวกับผู้หญิงที่ใฝ่ฝันเป็นนักเบสบอล”

### การคัดเลือกนักแสดง
เมื่อวันที่ 16 พฤศจิกายน 2018 อี จู-ย็อง ได้รับบทนำในภาพยนตร์เรื่อง *สาวน้อยเบสบอล*

### การถ่ายทำ
การถ่ายทำเริ่มต้นขึ้นในเดือนมกราคม ปี 2019 และสิ้นสุดในเดือนกุมภาพันธ์ ซึ่งเป็นช่วงที่นักเบสบอลส่วนใหญ่มักจะไม่สามารถฝึกซ้อมได้เนื่องจากสภาพอากาศหนาวเย็น ทำให้การถ่ายทำเป็นไปได้ยากขึ้นไปอีก โดยเฉพาะเมื่อต้องเผชิญกับงบประมาณที่จำกัด

## อ้างอิง

หมวดหมู่:ภาพยนตร์เกาหลีใต้ที่ออกฉายในปี พ.ศ. 2562
หมวดหมู่:ภาพยนตร์ภาษาเกาหลี
หมวดหมู่:ภาพยนตร์เบสบอลเกาหลีใต้
หมวดหมู่:ภาพยนตร์เกาหลีใต้ในคริสต์ทศวรรษ 2010
อารัด (ประเทศโรมาเนีย)

**อารัด** (; ) เป็นศูนย์กลางการปกครองของเทศมณฑลอารัด ในภูมิภาคทางประวัติศาสตร์ระหว่างกรีชานากับบานัต เทศบาลนครนี้ไม่มีหมู่บ้านในปกครอง อารัดเป็นนครที่ใหญ่ที่สุดอันดับสามในโรมาเนียตะวันตก รองจากตีมีชออาราและออราเดอา และถือว่าใหญ่ที่สุดอันดับที่ 12 ของประเทศ ด้วยประชากร 145,078 คน

อารัดเป็นศูนย์กลางการขนส่งเดินทางบนฝั่งแม่น้ำมูเรช และมีความสำคัญในฐานะศูนย์กลางเศรษฐกิจและอุตสาหกรรมหนึ่งของภูมิภาค รวมถึงยังเป็นที่ตั้งของโรงเรียนดนตรีแห่งแรก ๆ ของยุโรป โรงเรียนธรรมดาแห่งแรก ๆ ของยุโรป และโรงงานผลิตรถยนต์แห่งแรกในฮังการี และโรมาเนียในปัจจุบัน

นครอารัดมีภูมิหลังทางวัฒนธรรมที่หลากหลาย อันเนื่องมาจากสถานะของนครที่เคยเป็นส่วนหนึ่งของราชอาณาจักรฮังการี, ราชอาณาจักรฮังการีตะวันออก, เตเมชวาร์เอลาเยตในปกครองของออตโตมัน, รัฐทรานซิลวาเนีย, จักรวรรดิออสเตรีย-ฮังการี และโรมาเนียตั้งแต่ปี 1920 จนถึงปัจจุบัน อารัดมีประชากรชาวฮังการี, เยอรมัน, ยิว, เซอร์บ, บัลกาเรีย และ เช็กเกีย อยู่อย่างมีนัยสำคัญตลอดช่วงต่าง ๆ ของประวัติศาสตร์ นับตั้งแต่ครึ่งหลังของศตวรรษที่ 19 จนถึงต้นศตวรรษที่ 20 นครอารัดได้รับการพัฒนาอย่างก้าวกระโดด พร้อมด้วยการก่อสร้างอาคารสถาปัตยกรรมมากมายที่ยังคงอยู่ในปัจจุบัน เช่น สถาปัตยกรรมนีโอคลาสสิกของโรงละครโยอัน ซลาวีชี, สถาปัตยกรรมเอ็กเล็กติกของศาลาว่าการนคร และสถาปัตยกรรมนีโอกอธิกของโบสถ์แดง ล้วนแล้วแต่สร้างในสมัยดังกล่าว ทำให้ปัจจุบันอารัดยังได้รับการขึ้นชื่อให้เป็นเวียนนาน้อย ด้วยงานสถาปัตยกรรมต่าง ๆ ที่วิจิตรตระการตา

## ชื่อ
ชื่อของอารัดมีที่มาจาก *[[ispán]]* แรก ซึ่งเรียกอารัดว่า Arad มาจากภาษาฮังการี  แปลว่า 'ลอร์ด' ในสมัยขบวนการคอมมิวนิสต์แห่งชาติและขบวนการดาเกีย ชื่อ ซีรีดาวา จากชื่อของป้อมปราการเก่าแก่ ได้ถูกเสนอให้นำมาใส่ต่อท้ายชื่อเมืองเป็น "อารัด-ซีรีดาวา" (Arad-Ziridava) แบบเดียวกับที่เติมชื่อของป้อมปราการนาปอกาเข้ากับนครกลุฌ เป็นชื่อกลุฌ-นาปอกา กระนั้นข้อเสนอนี้ไม่ได้นำไปใช้

## อ้างอิง

หมวดหมู่:เมืองในประเทศโรมาเนีย
หมวดหมู่:เทศมณฑลอารัด
อัลมุนษิรที่ 3 อิบน์ อันนัวะอ์มาน

**อัลมุนษิรที่ 3 อิบน์ อันนัวะอ์มาน** () มีอีกพระนามว่า **อัลมุนษิร อิบน์ อิมริิอ์ อัลก็อยส์** (; สวรรคต ค.ศ. 554) เป็นกษัตริย์ลัคมิดใน ค.ศ. 503/505–554

## พระราชประวัติ
พระราชมารดาของพระองค์คือมาวิยะฮ์ บินต์ เอาฟ์ อิบน์ ญุชม์ พระองค์เป็นพระราชโอรสในอันนัวะอ์มานที่ 2 อิบน์ อัลอัสวัด โดยขึ้นครองตำแหน่งหลังพระราชบิดาสวรรคตทันทีใน ค.ศ. 503 หรือหลังช่วงว่างระหว่างรัชกาลโดยอะบู ยะอ์ฟุร อิบน์ อัลเกาะมะฮ์ พระองค์เป็นหนึ่งในกษัตริย์ลัคมิดที่มีชื่อเสียงมากที่สุด และเป็นที่รู้จักจากความสำเร็จทางการทหาร โดยก่อนขึ้นครองราชย์ ในสงครามอานัสตาเซีย พระองค์เข้ารุกรานปาไลส์ตีนาซาลูตาริสและอาราเบียเปไตรอาใน ค.ศ. 503 แล้วจับกุมชาวโรมันจำนวนมาก การรุกรานของอัลมุนษิรครอบคลุมพื้นที่ระหว่างแม่น้ำยูเฟรติสทางตะวันออกถึงอียิปต์ทางตะวันตก และนัจญ์ทางตอนใต้ที่พระองค์เข้าสู้รบกับซัยฟ์ อิบน์ ษียะซัน กษัตริย์ฮิมยัรใน ค.ศ. 516

อัลมุนษิรถูกปลงพระชนม์ขณะสู้รบในยุทธการที่เยาม์ฮะลีมะฮ์ต่อพวกฆ็อสซานของอัลฮาริษ อิบน์ ญะบะละฮ์ในเดือนมิถุนายน ค.ศ. 554 พระราชโอรส 3 พระองค์ขึ้นครองราชย์ต่อจากพระองค์ ได้แก่ อัมร์ที่ 3 อิบน์ อัลมุนษิร (ครองราชย์ ค.ศ.&nbsp;554–569), กอบูส อิบน์ อัลมุนษิร (ครองราชย์ ค.ศ.&nbsp;569–573) และอัลมุนษิรที่ 4 อิบน์ อัลมุนษิร (ครองราชย์ ค.ศ.&nbsp;574–580).

## อ้างอิง

## อ่านเพิ่ม
* 

หมวดหมู่:กษัตริย์ลัคมิด
หมวดหมู่:บุคคลในสงครามโรมัน–ซาเซเนียน
หมวดหมู่:ผู้นำรัฐบริวารของจักรวรรดิซาเซเนียน
หมวดหมู่:กษัตริย์ที่เสียชีวิตขณะปฏิบัติหน้าที่
หมวดหมู่:นายพลของโฆสโรว์ที่ 1
หมวดหมู่:สงครามอิเบเรีย
หมวดหมู่:สงครามอานัสตาเซีย
หมวดหมู่:ชาวอาหรับจากจักรวรรดิซาเซเนียน
หมวดหมู่:นายพลของกะวาดที่ 1
วิทยาลัยทรินิตี

**วิทยาลัยทรินิตี (Trinity College)** อาจหมายถึง:

## ไอร์แลนด์
* วิทยาลัยทรินิตี ดับลิน ซึ่งเป็นวิทยาลัยแห่งเดียวของมหาวิทยาลัยดับลิน

## สหราชอาณาจักร
ในสหราชอาณาจักร วิทยาลัยทรินิตีมักใช้เป็นคำเพื่ออ้างถึงวิทยาลัยในหนึ่งใน*มหาวิทยาลัยโบราณ*ของอังกฤษ:
* วิทยาลัยทรินิตี เคมบริดจ์ ซึ่งเป็นวิทยาลัยในมหาวิทยาลัยเคมบริดจ์
* วิทยาลัยทรินิตี ออกซ์ฟอร์ด ซึ่งเป็นวิทยาลัยในมหาวิทยาลัยออกซฟอร์ด

หรืออาจหมายถึง:
* วิทยาลัยทรินิตี บริสตอล วิทยาลัยเทววิทยาของนิกายแองกลิกัน
* วิทยาลัยทรินิตี คาร์มาร์เธน ชื่อเดิมของวิทยาลัยมหาวิทยาลัยทรินิตี ปัจจุบันรวมเป็นมหาวิทยาลัยเวลส์ ทรินิตีเซนต์เดวิด
* วิทยาลัยทรินิตี กลาสโกว์ สถาบันของคริสตจักรแห่งสกอตแลนด์ภายในมหาวิทยาลัยกลาสโกว์ที่ดูแลผู้สมัครเข้ารับศาสนกิจ
* วิทยาลัยทรินิตี เกลนอัลมอนด์ ชื่อเดิมของวิทยาลัยเกลนอัลมอนด์ ในเพิร์ธเชียร์
* วิทยาลัยทรินิตี ลอนดอน คณะกรรมการสอบที่เคยเกี่ยวข้องกับวิทยาลัยดนตรีทรินิตี
* โบสถ์วิทยาลัยทรินิตี ซึ่งเป็นส่วนที่เหลืออยู่ของมูลนิธิวิทยาลัยยุคกลางในเอดินบะระ
* วิทยาลัยดนตรีทรินิตี ในกรีนิช กรุงลอนดอน ปัจจุบันได้รวมเข้ากับ Trinity Laban Conservatoire of Music and Dance
* วิทยาลัยคาทอลิกทรินิตี มิดเดิลสโบรห์ โรงเรียนในนอร์ธยอร์กเชียร์
ตำบลบางใหญ่ (อำเภอบางปลาม้า)

**บางใหญ่** เป็นตำบลในอำเภอบางปลาม้า จังหวัดสุพรรณบุรี 

## ที่ตั้งและอาณาเขต
ตำบลบางใหญ่ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลวัดโบสถ์ ตำบลวัดดาว และตำบลบ้านแหลม
* **ทิศตะวันออก** ติดต่อกับตำบลตะค่า และตำบลกฤษณา
* **ทิศใต้** ติดต่อกับตำบลบ้านกุ่ม (อำเภอสองพี่น้อง)
* **ทิศตะวันตก** ติดต่อกับตำบลบางพลับ (อำเภอสองพี่น้อง)

## การปกครองส่วนภูมิภาค

### การปกครองส่วนภูมิภาค
ตำบลบางใหญ่แบ่งพื้นที่การปกครองออกเป็น 8 หมู่บ้าน ได้แก่
* **หมู่ที่ 1** บ้านบางใหญ่
* **หมู่ที่ 2** บ้านบางแม่หม้าย
* **หมู่ที่ 3** บ้านบางแม่หม้าย
* **หมู่ที่ 4** บ้านบางแม่หม้าย
* **หมู่ที่ 5** บ้านดอนกระเบื้อง
* **หมู่ที่ 6** บ้านหนองมูยี่
* **หมู่ที่ 7** บ้านบางใหญ่
* **หมู่ที่ 8** บ้านดอนแฟบ

### การปกครองส่วนท้องถิ่น
ตำบลบางใหญ่เดิมมีฐานะเป็นสภาตำบลบางใหญ่ ในปี พ.ศ. 2517 ต่อมาปี พ.ศ. 2538 สภาตำบลบางใหญ่มี 8 หมู่บ้าน พื้นที่ 27.12 ตารางกิโลเมตร ประชากร 4,805 คน และ 1,036 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบางใหญ่อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบางใหญ่

## อ้างอิง

บางใหญ่
บางใหญ่
Estola acrensis

***Estola acrensis*** เป็นชนิดของด้วงในวงศ์ Cerambycidae ที่ได้รับการบรรยายโดย Galileo และ Martins ใน ค.ศ. 2009 ถือเป็นแมลงที่เป็นที่รู้จักจากบราซิล

## อ้างอิง
Estola albosignata

***Estola albosignata*** เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากประเทศบราซิล

## อ้างอิง
ตำบลตะค่า

**ตะค่า** เป็นตำบลในอำเภอบางปลาม้า จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลตะค่า

## ที่ตั้งและอาณาเขต
ตำบลตะค่า มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลโคกคราม
* **ทิศตะวันออก** ติดต่อตำบลองครักษ์
* **ทิศใต้** ติดต่อกับตำบลสาลี และตำบลกฤษณา
* **ทิศตะวันตก** ติดต่อกับตำบลบางใหญ่ และตำบลบ้านแหลม

## ประวัติ
ตำบลตะค่าตั้งอยู่ฝั่งตะวันออกของแม่น้ำท่าจีนมาเป็นเวลากว่า 100 ปี เดิมชื่อว่า ตำบลมะค่า เนื่องจากมีสภาพเดิมเป็นป่าไม้มะค่าโมง และมะค่าแต้เป็นจำนวนมาก จึงได้มีการเรียกชื่อตามสภาพของพันธุ์ไม้ ต่อมาได้มีการเรียกผิดเพี้ยนจากตำบลมะค่า เป็น *ตะค่า* มาจนถึงปัจจุบัน

## การปกครองส่วนภูมิภาค

### การปกครองส่วนภูมิภาค
ตำบลตะค่าแบ่งพื้นที่การปกครองออกเป็น 9 หมู่บ้าน ได้แก่
* **หมู่ที่ 1** บ้านบางยี่หน
* **หมู่ที่ 2** บ้านตะค่า
* **หมู่ที่ 3** บ้านชีปะขาว
* **หมู่ที่ 4** บ้านเจ้าขาว
* **หมู่ที่ 5** บ้านดาบเงิน
* **หมู่ที่ 6** บ้านดารา
* **หมู่ที่ 7** บ้านบางใหญ่
* **หมู่ที่ 8** บ้านบางใหญ่
* **หมู่ที่ 9** บ้านบางยี่หน

### การปกครองส่วนท้องถิ่น
ตำบลตะค่าเดิมมีฐานะเป็นสภาตำบลตะค่า ในปี พ.ศ. 2517 ต่อมาปี พ.ศ. 2538 สภาตำบลตะค่ามี 9 หมู่บ้าน พื้นที่ 38.50 ตารางกิโลเมตร ประชากร 6,055 คน และ 1,356 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลตะค่าอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลตะค่า

ปี พ.ศ. 2550 เขตองค์การบริหารส่วนตำบลตะค่ามี 9 หมู่บ้าน พื้นที่ 38.50 ตารางกิโลเมตร ประชากร 5,830 คน และ 1,668 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 12.1 ล้านบาท รายจ่ายประจำ 5.05 ล้านบาทและได้รับความเห็นชอบจากราษฎร พ.ศ. 2551 กระทรวงมหาดไทยจึงพิจารณาให้องค์การบริหารส่วนตำบลตะค่าอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลตะค่า

## อ้างอิง

ตะค่า
ตะค่า
มหาวิทยาลัยโบราณ

[thumb|upright=1|[มหาวิทยาลัยออกซฟอร์ดในออกซฟอร์ด อังกฤษ เป็นมหาวิทยาลัยที่เก่าแก่ที่สุดในโลกภาษาอังกฤษ]]

ในโลกภาษาอังกฤษ **มหาวิทยาลัยโบราณ**หมายถึงมหาวิทยาลัยยุคกลางและมหาวิทยาลัยสมัยใหม่ยุคแรกในบริเตนใหญ่และไอร์แลนด์ ที่ก่อตั้งก่อน ค.ศ. 1600 ในจำนวนนี้ สี่แห่งตั้งอยู่ในสกอตแลนด์ สองแห่งในอังกฤษ และหนึ่งแห่งในไอร์แลนด์ โดยมหาวิทยาลัยเหล่านี้ถือเป็นส่วนหนึ่งของมหาวิทยาลัยเก่าแก่ที่สุดในโลกที่ยังเปิดสอน

มหาวิทยาลัยโบราณในบริเตนใหญ่ประกอบเป็นส่วนหนึ่งของสถาบันสำคัญทางวัฒนธรรม 27 แห่งที่ได้รับการยอมรับจากสถาบันกษัตริย์ของบริเตนให้เป็น "องค์กรที่มีสถานะพิเศษของสหราชอาณาจักร"

มหาวิทยาลัยโบราณที่ยังคงดำเนินการอยู่ในอังกฤษ สกอตแลนด์ และไอร์แลนด์ ตามลำดับการก่อตั้ง:

## อ้างอิง


หมวดหมู่:รายชื่อสถาบันอุดมศึกษา
หมวดหมู่:สถาบันอุดมศึกษาในสหราชอาณาจักร
หมวดหมู่:สถาบันอุดมศึกษาในสกอตแลนด์
หมวดหมู่:สถาบันอุดมศึกษาในประเทศไอร์แลนด์
ตำบลองครักษ์ (อำเภอบางปลาม้า)

**องครักษ์** เป็นตำบลในอำเภอบางปลาม้า จังหวัดสุพรรณบุรี 

## ที่ตั้งและอาณาเขต
ตำบลองครักษ์ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลจรเข้ใหญ่
* **ทิศตะวันออก** ติดต่อกับตำบลดอนลาน (อำเภอผักไห่ จังหวัดพระนครศรีอยุธยา) และตำบลปลายกลัด (อำเภอบางซ้าย จังหวัดพระนครศรีอยุธยา)
* **ทิศใต้** ติดต่อกับตำบลไผ่กองดิน และตำบลสาลี
* **ทิศตะวันตก** ติดต่อกับตำบลตะค่า และตำบลโคกคราม

## ประวัติ
เดิมพื้นที่ตำบลองครักษ์มี 2 ตำบล ได้แก่ ตำบลองครักษ์ และตำบลทองขาหย่าง ต่อมาปี พ.ศ. 2472 พระยาพิศาลสารเกษตร (พร พิมพสูตร) ผู้ว่าราชการจังหวัดสุพรรณบุรี และหม่อมเจ้าธานีนิวัต เสนาบดีกระทรวงธรรมการ พิจารณายุบตำบลทองขาหย่าง เข้ากับตำบลองครักษ์ เนื่องจากมีพื้นที่เพียง 4 หมู่บ้านและมีอาณาเขตติดต่อใกล้เคียงกัน

## การปกครองส่วนภูมิภาค

### การปกครองส่วนภูมิภาค
ตำบลองครักษ์แบ่งพื้นที่การปกครองออกเป็น 7 หมู่บ้าน ได้แก่
* **หมู่ที่ 1** บ้านองครักษ์
* **หมู่ที่ 2** บ้านคลองโมง
* **หมู่ที่ 3** บ้านทองขาหย่าง
* **หมู่ที่ 4** บ้านกระทุ่มทอง
* **หมู่ที่ 5** บ้านรางขโมย
* **หมู่ที่ 6** บ้านสะพาน
* **หมู่ที่ 7** บ้านหงษ์

### การปกครองส่วนท้องถิ่น
ตำบลองครักษ์เดิมมีฐานะเป็นสภาตำบลองครักษ์ ในปี พ.ศ. 2517 ต่อมาปี พ.ศ. 2538 สภาตำบลองครักษ์มี 7 หมู่บ้าน พื้นที่ 27.12 ตารางกิโลเมตร ประชากร 5,761 คน และ 1,298 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลองครักษ์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลองครักษ์

## อ้างอิง

องครักษ์
องครักษ์
แคว้นซุฆด์

**แคว้นซุฆด์** (; ) เป็นหนึ่งในสี่เขตการปกครองและหนึ่งในสามแคว้นที่ประกอบเป็นประเทศทาจิกิสถาน แคว้นนี้ตั้งอยู่ทางตะวันตกเฉียงเหนือของประเทศ มีพื้นที่ประมาณ 25,400 ตารางกิโลเมตร และมีประชากรอยู่ที่ 2,707,300 คน (ประมาณการปี 2020) โดยเพิ่มขึ้นจาก 2,233,550 คนตามสำมะโนปี 2010 และ 1,871,979 คนในปี 2000 ศูนย์กลางการบริหารแคว้นคือเมืองฆูจันด์ ในปี 2010 องค์ประกอบทางชาติพันธุ์ของแคว้นจะประกอบด้วยชาวทาจิกอยู่ที่ร้อยละ 84 ชาวอุซเบกร้อยละ 14.8 ชาวคีร์กีซร้อยละ 0.6 ชาวรัสเซียร้อยละ 0.4 และชาวตาตาร์ร้อยละ 0.1

## เศรษฐกิจ
[thumb| ตลาดในร่มใน[ฆูจันด์]]
เศรษฐกิจของแคว้นซุฆด์นี้เติบโตอย่างต่อเนื่องตั้งแต่ปี 2000 โดยมีอัตราเติบโตเฉลี่ยอยู่ที่ 13.2% ในปี 2008 และ 13.3% ในปี 2009 ในปี 2009 การเกษตร การค้า และการผลิตภาคอุตสาหกรรมมีส่วนสนับสนุนต่อผลิตภัณฑ์มวลรวมในภูมิภาคของแคว้นซุฆด์ โดยคิดเป็น 28.2%, 25.8% และ 14.0% ตามลำดับ ตั้งแต่ปี 2000 ผลผลิตของการผลิตภาคอุตสาหกรรมในแคว้นเพิ่มขึ้นเป็นสองเท่า โดยมีอัตราการเติบโตเฉลี่ยต่อปีอยู่ที่ 5–8%
[thumb| เมือง[ฆูจันด์]]

## อ้างอิง

## อ่านเพิ่มเติม
*  reprinted from the 1923 edition, published by the Royal Asiatic Society . 

## แหล่งข้อมูลอื่น
* Tajikistan: Provinces, Districts, Cities, Urban Settlements. *citypopulation.de*.
* เว็บไซต์อย่างเป็นทางการ – เขตเศรษฐกิจเสรีซุกด์

หมวดหมู่:แคว้นของประเทศทาจิกิสถาน
เขตภายใต้การบริหารของสาธารณรัฐ

**เขตภายใต้การบริหารของรัฐบาลกลางประจำสาธารณรัฐทาจิกิสถาน** หรือ **เขตภายใต้การบริหารของสาธารณรัฐ** (; ) เป็นเขตการปกครองในประเทศทาจิกิสถาน ประกอบด้วย 9 เขตและ 4 เมืองระดับเขตที่อยู่ภายใต้การบริหารส่วนกลางโดยตรง เมืองดูชานเบ ซึ่งเป็นเมืองหลวงของทาจิกิสถานก็ล้อมรอบไปด้วยเขตที่อยู่ภายใต้เขตอำนาจของรัฐบาลกลางนี้ แต่ไม่ใช่ส่วนหนึ่งของเขตดังกล่าว ภูมิภาคนี้ครอบคลุมพื้นที่ 28,500 ตารางกิโลเมตร และมีประชากรทั้งหมดอยู่ที่ 2,165,900 คนเมื่อปี 2020 องค์ประกอบทางชาติพันธุ์ของเขตในปี 2010 จะประกอบด้วยชาวทาจิกร้อยละ 85 และชาวอุซเบกร้อยละ 11.7

## อ้างอิง

หมวดหมู่:แคว้นของประเทศทาจิกิสถาน
หมวดหมู่:Coordinates on Wikidata
หมวดหมู่:Pages using multiple image with auto scaled images
หมวดหมู่:บทความที่มีข้อความภาษาทาจิก
หมวดหมู่:บทความที่มีข้อความภาษารัสเซีย
อียอน อีลีเยสกู

**อีออน อีลีเอสกู** (; ( (3 มีนาคม ค.ศ. 1930 – 5 สิงหาคม ค.ศ. 2025) เป็นนัการเมืองและวิศวกรชาวโรมาเนีย ผู้ดำรงตำแหน่งประธานาธิบดีโรมาเนียคนที่สองและสี่ ระหว่างปี 1989 ถึง 1996 และอีกวาระในปี 2000 ถึง 2004 ในระหว่างปี 1996 ถึง 2000 และ 2004 ถึง 2008 เขาดำรงตำแหน่งสมาชิกวุฒิสภาจากพรรคประชาธิปไตยสังคม (PSD) ที่เขาร่วมก่อตั้งและเป็นประธานกิตติมศักดิ์จนถึงปัจจุบัน

อีลีเอสกูเข้าร่วมพรรคคอมมิวนิสต์โรมาเนีย (PCR) ในปี 1953 และเป็นสมาชิกคณะกรรมการกลางของพรรคในปี 1965 นับตั้งแต่ปี 1971 เขาเริ่มถูกผลักออกไปอยู่ชายขอบของพรรคโดยนีกอลาเอ เชาเชสกู อีลีเอสกูมีบทบาทอย่างมากในการปฏิวัติโรมาเนีย และกลายมาเป็นประธานาธิบดีของโรมาเนียในเดือนธันวาคม 1989 และในเดือนพฤษภาคม 1990 ได้กลายเป็นผู้นำคนแรกของโรมาเนียที่มาจากการเลือกตั้งโดยโปร่งใส เขาดำรงตำแหน่งประธานาธิบดีสองวาระซึ่งถูกคั่นโดยเอมิล กอนซตันตีเนสกู ซึ่งเอาชนะเขาในการเลือกตั้งปี 1996

ในปี 2004 ในสมัยรัฐบาลของเขา โรมาเนียเข้าร่วมเนโท ในเดือนเมษายน 2018 อีลีเอสกูถูกตั้งข้อหาในโรมาเนียด้วยโทษฐานอาชญากรรมต่อมนุษยชาติจาก "การยินยอมให้มีการใช้กำลังการทหาร ซึ่งบางครั้งมีหลักฐานว่าทำไปโดยมีคุณลักษณะเบี่ยงเบนความสนใจ" ในช่วงหลังการปฏิวัติโรมาเนียซึ่งเกิดการนองเลือด กระนั้นในปี 2020 ทนายความยกฟ้องข้อกล่าวหานี้ มีการยื่นฟ้องใหม่อีกครั้งในปี 2023 ต่อศาลอุทธรณ์ซึ่งตัดสินให้การตัดสินคดีความสามารถดำเนินต่อ

## อ้างอิง

หมวดหมู่:ประธานาธิบดีโรมาเนีย
หมวดหมู่:นักการเมืองโรมาเนีย
ตำบลหัวโพธิ์

**หัวโพธิ์** เป็นตำบลในอำเภอสองพี่น้อง จังหวัดสุพรรณบุรี เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตที่หยุดรถไฟดอนสงวน

## ที่ตั้งและอาณาเขต
ตำบลหัวโพธิ์ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลเจดีย์ (อำเภออู่ทอง) และตำบลวังน้ำเย็น (อำเภอบางปลาม้า)
* **ทิศตะวันออก** ติดต่อกับตำบลวัดโบสถ์ (อำเภอบางปลาม้า) และตำบลบางพลับ
* **ทิศใต้** ติดต่อกับตำบลศรีสำราญ
* **ทิศตะวันตก** ติดต่อกับตำบลดอนมะเกลือ และตำบลบ้านดอน (อำเภออู่ทอง)

## ประวัติ
หัวโพธิ์ เดิมมีต้นโพธิ์ใหญ่อยู่ที่หัวแง่ (หมู่ที่ 3 บ้านหัวโพธิ์ปัจจุบัน) ซึ่งเป็นทางลัดของชาวบางพลับชาวสองพี่น้องที่จะเดินทางไปตลาดสระยายโสม เพื่อซื้อถ่าน ไม้ไผ่ ไม้ลำ ต้องเดินเรือผ่านหัวแง่ต้นโพธิ์ มักนิยมเรียกว่า "ลัดขึ้นหัวแง่ต้นโพธิ์" ต่อมาคําาว่า "แง่" และ "ต้น" หายไป เรียกกันติดปากว่า *หัวโพธิ์* เริ่มตั้งตำบลเมื่อ พ.ศ. 2447 แบ่งออกเป็น 8 หมู่บ้าน ปัจจุบันแยกเป็น 14 หมู่บ้าน

## การปกครองส่วนภูมิภาค

### การปกครองส่วนภูมิภาค
ตำบลหัวโพธิ์แบ่งพื้นที่การปกครองออกเป็น 14 หมู่บ้าน ได้แก่
* **หมู่ที่ 1** บ้านท่าไชย
* **หมู่ที่ 2** บ้านท่าไชย
* **หมู่ที่ 3** บ้านหัวโพธิ์
* **หมู่ที่ 4** บ้านกระบอก
* **หมู่ที่ 5** บ้านบางบอน
* **หมู่ที่ 6** บ้านดอนท่าไชย
* **หมู่ที่ 7** บ้านรางประทุน
* **หมู่ที่ 8** บ้านใหม่
* **หมู่ที่ 9** บ้านกิ่วทอง
* **หมู่ที่ 10** บ้านดอนต้นกุ่ม
* **หมู่ที่ 11** บ้านดอนไฟไหม้
* **หมู่ที่ 12** บ้านดอนสงวน
* **หมู่ที่ 13** บ้านหัวโพธิ์เหนือ
* **หมู่ที่ 14** บ้านดอนทอง

### การปกครองส่วนท้องถิ่น
ตำบลหัวโพธิ์เดิมมีฐานะเป็นสภาตำบลหัวโพธิ์ ในปี พ.ศ. 2517 ต่อมาปี พ.ศ. 2538 สภาตำบลหัวโพธิ์มี 14 หมู่บ้าน พื้นที่ 42.00 ตารางกิโลเมตร ประชากร 9,925 คน และ 1,999 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลหัวโพธิ์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหัวโพธิ์

## อ้างอิง

หัวโพธิ์
หัวโพธิ์
แคว้นฆัตลอน

**แคว้นฆัตลอน** () หนึ่งในสี่แคว้นของประเทศทาจิกิสถานที่มีมีประชากรมากที่สุดจากสี่เขตการปกครองในประเทศ แคว้นนี้ตั้งอยู่ทางตะวันตกเฉียงใต้ของประเทศ และมีอาณาเขตติดกับอัฟกานิสถานทางตะวันออกเฉียงใต้ และอุซเบกิสถานทางตะวันตก ศูนย์กลางการบริหารของแคว้นคือเมืองบอฆทาร์ ซึ่งเดิมเรียกว่า *Qurghonteppa* และ *Kurgan-Tyube*

แคว้นฆัตลอนมีพื้นที่อยู่ที่ 24,700 ตารางกิโลเมตร และประกอบด้วย 21 เขตและ 4 เมืองในระดับเขต จำนวนประชากรทั้งหมดของแคว้นฆัตลอนในปี 2020 อยู่ที่ 3,348,300 คน ซึ่งเพิ่มขึ้นจาก 2,677,251 คนจากการสำรวจสำมะโนประชากรปี 2010 ประชากรในหแคว้นส่วนใหญ่ประกอบอาชีพเกษตรกรรม

## อ้างอิง

หมวดหมู่:แคว้นของประเทศทาจิกิสถาน
หมวดหมู่:รัฐและดินแดนที่ก่อตั้งในปี พ.ศ. 2535
หมวดหมู่:Coordinates on Wikidata
หมวดหมู่:Pages using multiple image with auto scaled images
กลาวุส ยอฮานิส

**กลาวุส เวร์เนร์ ยอฮานิส** (, ) หรือ **เคลาส์ แวร์เนอร์ โยฮันนิส** (; อาจสะกดเป็น Johannis; เกิด 13 มิถุนายน 1959) บางครั้งสื่อเรียกด้วยตัวย่อ **KWI** เป็นนัการเมืองชาวโรมาเนีย นักฟิสิกส์ และอดีตครูฟิสิกส์ ผู้ดำรงตำแหน่งประธานาธิบดีโรมาเนียคนที่ 6 นับตั้งแต่ปี 2014

เขาเริ่มต้นชีวิตในแวดวงการเมืองจากการได้รับเลือกตั้งเป็นนายกเทศมนตรีนครซีบิวในการเลือกตั้งปี 2000 ในฐานะสมาชิกสภาประชาธิปไตยชาวเยอรมันในโรมาเนีย (FDGR/DFDR) และชนะด้วยคะแนนเสียงถล่มทลายในการเลือกตั้งปี 2004, 2008 และ 2012 และได้รับการยอมรับว่าเป็นผู้มีบทบาทผลักดันนครซีบิวสู่การกลายเป็นจุดหมายปลายทางการท่องเที่ยวที่สำคัญของโรมาเนีย รวมถึงการได้รับตำแหน่งเมืองหลวงวัฒนธรรมของยุโรปประจำปี 2007 ร่วมกับนครลักเซมเบิร์กในประเทศลักเซมเบิร์ก

มุมมองทางการเมืองของเขาเป็นอนุรักษนิยม และเป็นประธานาธิบดีชนกลุ่มน้อยทางชาติพันธุ์คนแรกในฐานะชาวแซกซันทรานซิลเวเนีย (กลุ่มย่อยของชาวโรมาเนียเชื้อสายเยอรมัน)

ผลการสำรวจและนักวิจารณ์การเมืองจำนวนมากจัดอันดับให้เขาเป็นประธานาธิบดีที่แย่ที่สุดของโรมาเนียนับตั้งแต่การปฏิวัติโรมาเนียในปี 1989

## อ้างอิง

หมวดหมู่:บุคคลจากซีบิว
หมวดหมู่:ประธานาธิบดีโรมาเนีย
หมวดหมู่:นักการเมืองโรมาเนีย
ลาวดวงเดือน (เพลงถวายพระพรชัยมงคล)

**ลาวดวงเดือน** เป็นเพลงไทยถวายพระพรชัยมงคลแด่พระบาทสมเด็จพระมงกุฎเกล้าเจ้าอยู่หัว เนื่องในพระราชพิธีเฉลิมพลกองทหารบกรถยนต์ การรับทหารกลับจากสงครามโลกครั้งที่หนึ่ง ทวีปยุโรป แต่งโดยนายพันโท หลวงไววิธีทัพ (พล เสนีย์วงศ์ ณ อยุธยา) เมื่อ พ.ศ. 2462

## ประวัติ

thumb|พระราชพิธีเสด็จตรวจแถวทหารเนื่องในการรับทหารกลับจากสงครามโลกครั้งที่หนึ่ง ทวีปยุโรป พ.ศ. 2462

เมื่อวันที่ 21 กันนายน พ.ศ. 2462 กองทหารซึ่งกลับจากราชการสงครามโลกครั้งที่หนึ่งพร้อมด้วยทหารประจำพระนคร ให้เดินขบวนแห่จากศาลาว่าการกลาโหม (ปัจจุบันคือ กระทรวงกลาโหม) ตามริ้วขบวนลำดับแรก คือ ขนวนแตรวง กรมทหารบกม้า และกองทัพน้อยทหารบกที่ 1 จนถึงริ้วขบวนสุดท้าย คือ ขบวนแตรวง กรมทหารบกราบที่ 3 โดยให้ทหารทุกคนถือโคมรูปดอกบัวสีเขียว สีขาวแดง และสีน้ำเงินสลับสีกันเป็นสีธงชาติไทย แล้วเดินริ้วขบวนมาตั้งแถวหน้าพระที่นั่งไชยชุมพล พระบรมมหาราชวัง ถนนสนามไชย พระนคร

เมื่อเวลา 21.00 น. พระบาทสมเด็จพระมงกุฎเกล้าเจ้าอยู่หัวเสด็จออก ณ พระที่นั่งไชยชุมพล เมื่อขบวนทหารตั้งแถวพร้อมแล้วนายทหารในกองทหารบกรถยนต์ซึ่งกลับจากราชการสงครามร้องเพลงตำนานย่อของกองทหารบกรถยนต์ และเพลงถวายพระพรชัยมงคลตามลำดับ ดังนี้:–

#สระสม (ผู้แต่ง: ว่าที่นายร้อยตรีเจือ ชนะภัย)
#ช้างประสานงา
#ฝรั่งรำเท้า
#ลาวดวงเดือน (ผู้แต่ง: นายร้อยโทพล เสนีวงศ์ ณ อยุธยา)
#นางนาค (ผู้แต่ง: ว่าที่นายร้อยตรีเจือ ชนะภัย)

เมื่อร้องจบ 5 เพลงแล้ว ทหารทั้งจึงร้องเพลงสรรเสริญพระบารมีถวายพระพรชัยมงคลแล้วเคลื่อนริ้วขบวนทหารไปที่หน้าสถานทูตอังกฤษ ถนนเจริญกรุง แล้วบรรเลงเพลงสรรเสริญพระบารมี ถวายพระพรชัยพระเจ้าแผ่นดินอังกฤษ จากนั้นเคลื่อนริ้วขบวนไปที่หน้าสถานทูตฝรั่งเศสบรรเลงเพลงชาติฝรั่งเศส ลามาร์แซแยซ ตามลำดับ

เมื่อวันที่ 22 กันยายน พ.ศ. 2462 พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินไปนมัสการพระพุทธมหามณีรัตนปฏิมากร (พระแก้วมรกต) ณ วัดพระศรีรัตนศาสดาราม พระสงฆ์ราชาคณะ 39 รูป สวดเจริญพระพุทธมนต์ถวายพระพรชัยมงคลแล้วจึงเสด็จพระราชดำเนินกลับ

## วาระและโอกาสในการใช้
ระเบียบส่วนราชการไม่ได้กำหนดหลักเกณฑ์การใช้ มีเพียงประวัติการใช้ในวาระดังนี้
* พระราชพิธีเฉลิมพลกองทหารบกรถยนต์หน้าพระที่นั่งไชยชุมพล พระบรมมหาราชวัง วันที่ 21 กันยายน พ.ศ. 2462

## อ้างอิง
; เชิงอรรถ

หมวดหมู่:เพลงเฉลิมพระเกียรติ
ตำบลดอนมะนาว

**ดอนมะนาว** เป็นตำบลในอำเภอสองพี่น้อง จังหวัดสุพรรณบุรี เป็นตำบลที่มีทางรถไฟสายสุพรรณบุรีผ่าน เป็นที่ตั้งของอดีตสถานีรถไฟสะพังเขิน

## ที่ตั้งและอาณาเขต
ตำบลดอนมะนาว มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลเนินพระปรางค์
* **ทิศตะวันออก** ติดต่อกับตำบลบางเลน
* **ทิศใต้** ติดต่อกับตำบลห้วยม่วง และตำบลกระตีบ (อำเภอกำแพงแสน จังหวัดนครปฐม)
* **ทิศตะวันตก** ติดต่อกับตำบลทุ่งคอก

## ประวัติ
ดอนมะนาว เดิมเป็นพื้นที่หมู่ 3 และหมู่ 16 ของตำบลทุ่งคอก อำเภอสองพี่น้อง ปี พ.ศ. 2527 นายจรินทร์ กาญจโนมัย ผู้ว่าราชการจังหวัดสุพรรณบุรี ได้ประกาศแยก 7 หมู่บ้าน คือ หมู่ 1 บ้านหัวทราย, หมู่ 2 บ้านไผ่วัดชี, หมู่ 3,16 บ้านดอนมะนาว, หมู่ 4 บ้านศรีเฉลิมเขต, หมู่ 17 บ้านหนองนา และหมู่ 19 (บางส่วน) บ้านสระพังเขิน ของตำบลทุ่งคอก ออกมาตั้งเป็นตำบลดอนมะนาว โดยอนุมัติจากนายพิศาล มูลศาสตรสาทร ปลัดกระทรวงมหาดไทย

## การปกครองส่วนภูมิภาค

### การปกครองส่วนภูมิภาค
ตำบลดอนมะนาวแบ่งพื้นที่การปกครองออกเป็น 7 หมู่บ้าน ได้แก่
* **หมู่ที่ 1** บ้านหัวทราย
* **หมู่ที่ 2** บ้านดอนมะนาว
* **หมู่ที่ 3** บ้านไผ่วัดชี
* **หมู่ที่ 4** บ้านดอนมะนาว
* **หมู่ที่ 5** บ้านหนองนา
* **หมู่ที่ 6** บ้านบัวแดง
* **หมู่ที่ 7** บ้านสระพังเขิน

### การปกครองส่วนท้องถิ่น
ตำบลดอนมะนาวเดิมมีฐานะเป็นสภาตำบลดอนมะนาวหลังจากจัดตั้งตำบลขึ้น ต่อมาปี พ.ศ. 2538 สภาตำบลดอนมะนาวมี 7 หมู่บ้าน พื้นที่ 31.60 ตารางกิโลเมตร ประชากร 4,401 คน และ 903 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลดอนมะนาวอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลดอนมะนาว

## อ้างอิง

ดอนมะนาว
ดอนมะนาว
แคว้นปกครองตนเองเคอฮิสทอนีบาดัฆชอน

**แคว้นปกครองตนเองเคอฮิสทอนีบาดัฆชอน** (; ) เป็นแคว้นปกครองตนเองทางตะวันออกของประเทศทาจิกิสถานในเทือกเขาปามีร์ ครอบคลุมพื้นที่เกือบร้อยละสี่สิบห้าของประเทศ แต่มีประชากรเพียงร้อยละสองของประเทศเท่านั้น

## อ้างอิง

## แหล่งข้อมูลอื่น

* แผนที่ภูมิภาค Gorno-Badakhshan ของทาจิกิสถาน 
* หน่วยงานของรัฐเกี่ยวกับการต่อต้านการผูกขาดทางการเมืองและการสนับสนุนธุรกิจในรัฐบาลสาธารณรัฐทาจิกิสถาน

หมวดหมู่:รัฐและดินแดนที่ก่อตั้งในปี พ.ศ. 2468
หมวดหมู่:บทความที่มีข้อความภาษารัสเซีย
หมวดหมู่:บทความที่มีข้อความภาษาทาจิก
หมวดหมู่:Pages including recorded pronunciations
หมวดหมู่:Pages using multiple image with auto scaled images
หมวดหมู่:แคว้นของประเทศทาจิกิสถาน
บกไญ

**บกไญ** () เป็นตำบล (ฆุม) ในอำเภอโอยาดาวทางตะวันออกเฉียงเหนือของประเทศกัมพูชา โดยแบ่งออกเป็น 4 หมู่บ้านและมีประชากร 2,156 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 3 ที่ตกเป็นของสมาชิกพรรคประชาชนกัมพูชา ส่วนอีก 2 ที่ตกเป็นของพรรคสม รังสี ในเดือนมกราคม ค.ศ. 2006 การถ่ายโอนที่ดินเป็นปัญหาที่มีความรุนแรงระดับสูงในบกไญ

## อ้างอิง
มาร์เชล ชอลากู

**อียอน-มาร์เชล ชอลากู** (; เกิด 28 พฤศจิกายน 1967) เป็นนักการเมืองโรมาเนียผู้ดำรงตำแหน่งนายกรัฐมนตรีโรมาเนีย ผู้นำพรรคประชาธิปไตยสังคม (PSD) เขาเริ่มต้นจากการเป็นเจ้าของร้านชนมอบและบริษัทให้คำปรึกษาในเทศมณฑลบูเซิว ก่อนจะก้าวเข้าสู่การเมืองระดับประเทศเมื่อเขาดำรงตำแหน่งรองนายกรัฐมนตรีในปี 2018 ในรัฐบาลของ มีฮอาอี ตูดอเซ โดยมีการกล่าวหาว่าตำแหน่งนี้ของเขาได้มาเพื่อให้เขารายงานกิจกรรมของตูดอเซแก่ลีวียู ดรักเนอา ซึ่งไม่สามารถขึ้นมาเป็นนายกรัฐมนตรีได้และทราบดีถึงบทบาททางอำนาจของตูดอเซในพรรค ไม่นานหลังจากนั้น ชอลากูตัดขาดความสัมพันธ์กับดรักเนอาและมาเป็นพันธมิตรกับตูดอเซ รวมถึงต่อต้านการนำของดรักเนอา ภายหลังตูดอเซลาออกจากตำแหน่ง ชอลากูถูกขจัดไปสู่ชายขอบของพรรคแต่ยังคงฐานะผู้นำของพรรคในระดับเทศมณฑล และกลับมาสู่อำนาจอีกครั้งในปี 2019 เมื่อดรักเนอาถูกตัดสินมีความผิดฐานใช้อำนาจในทางที่ผิด ต้องโทษจำคุก 3 ปี 6 เดือน

รัฐบาลของชอลากูได้รับการบรรยายโดยฝ่ายค้านว่ามีลักษณะเป็นประชาธิปไตยที่ไม่เสรี หรือเป็นเผด็จการอำนาจนิยม รวมถึงกล่าวหาว่าเขาจำกัดเสรีภาพสื่อ และการบริหารเศรษฐกิจโดยล้มเหลว ในสมัยรัฐบาลของเขา โรมาเนียมีหนี้ภายนอกสูงที่สุดในประวัติศาสตร์ และมีอัตราเงินเฟ้อสูงถึง 7.3% ถือว่าสูงที่สุดในสหภาพยุโรปที่ซึ่งค่าเฉลี่ยเงินเฟ้ออยู่ที่ 3.1% ถือว่าสูงเป็นอันดับสองของทวีปยุโรป เป็นรองเพียงตุรกี

## อ้างอิง

หมวดหมู่:นายกรัฐมนตรีโรมาเนีย
หมวดหมู่:นักการเมืองโรมาเนีย
กอนสตันติน บรึงกอเวอานู

**กอนสตันติน บรึงกอเวอานู** (; ; 1654 – 15 สิงหาคม 1714) เป็นเจ้าชายแห่งวัลลาเกีย ระหว่างปี 1688 ถึง 1714 ที่ซึ่งเชาเสียชีวิตจากการถูกตัดสินประหารชีวิตที่กอนสัตนตีโนเปิลโดยจักรวรรดิออตโตมัน จากนโยบายต่อต้านออตโตมันในสมัยของเขาประกอบกับการปฏิเสธยอมรับศาสนาอิสลาม

บรึงกอเวอานูเป็นอุปถัมภกคนสำคัญของศิลปกรรมและวรรณกรรมของวัลลาเกีย โดยมีส่วนร่วมในการสถาปนาโรงพิมพ์แห่งแรกในวัลลาเกียร่วมกับอันติมชาวไอบีเรีย นอกจากนี้บรึงกอเวอานูยังได้ผสมผสานศิลปกรรมและสถาปัตยกรรมแบบพื้นถิ่น, บีแซนทีนใหม่ และเรนเนสซองส์อิตาลี เกิดเป็นศิลปกรรมแบบบรึงกอเวเนสก์ ซึ่งพบได้ในสถาปัตยกรรมของอารามฮอเรซู แหล่งมรดกโลกของยูเนสโก และวังมอกอชออายา 

ในเดือนมิถุนายน 1992 พระราชาคณะ (Sinode) แห่งคริสตจักรออร์ทอดอกซ์โรมาเนียประกาศให้บรึงกอเวอานูเป็นนักบุญ พรอ้มกับบรรดาบุตรของเขา และในเดือนมีนาคม 2018 พระราชาคณะแห่งคริสตจักรออร์ทอดอกซ์รัสเซียได้ประกาศวันฉลองของนักบุญบรึงกอเวอานูและบุตรให้เป็นส่วนหนึ่งของปฏิทินคริสตจักร การถูกประหารชีวิตของบรึงกอเวอานูเนื่องจากการปฏิเสธเปลี่ยนศาสนาเป็นอิสลามโดยออตโตมันในวันที่ 15 สิงหาคม 1714 ทำให้มีการฉลองวันระลึกคริสต์ชนที่ถูกสังหารในโรมาเนียในวันที่ 16 สิงหาคม ซึ่งมีฉลองครั้งแรกในปี 2020

## อ้างอิง

หมวดหมู่:ประมุขวอลเลเกีย
หมวดหมู่:ผู้ถูกประหารชีวิต
หมวดหมู่:มรณสักขี
หมวดหมู่:เจ้าชายโรมาเนีย
ตำบลเนินพระปรางค์

**เนินพระปรางค์** เป็นตำบลในอำเภอสองพี่น้อง จังหวัดสุพรรณบุรี

## ที่ตั้งและอาณาเขต
ตำบลเนินพระปรางค์ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลสองพี่น้อง
* **ทิศตะวันออก** ติดต่อกับตำบลบางเลน
* **ทิศใต้** ติดต่อกับตำบลดอนมะนาว และตำบลทุ่งคอก
* **ทิศตะวันตก** ติดต่อกับตำบลศรีสำราญ

## ประวัติ
เนินพระปรางค์ เดิมชื่อ "ตำบลหวายสอ" เมื่อปี พ.ศ. 2450 วัดอัมพวันเดิมชื่อว่า วัดคลองมะดัน เจ้าอาวาสที่มาปกครองวัดมีจิตศรัทธาที่จะมุ่งมั่นเชิดชูพระศาสนา จึงได้สร้างพระปรางค์ประดิษฐานที่มีพระพุทธบาทจำลองขึ้นที่พระนอนไสยาสน์ บริเวณที่สร้างพระปรางค์นั้น ได้ทำการมูลดินก่ออิฐกำแพงกั้นเป็นเนินดิน ต่อมาเมื่อเปลี่ยนชื่อตำบลหวายสอใหม่ จึงใช้ชื่อเป็น *เนินพระปรางค์* มาจนถึงทุกวันนี้ เพื่อระลึกถึงสภาบันศาสนาที่นำมาให้ร่มเย็นเป็นสุขแก่ราษฎรในปัจจุบันนี้

ปี พ.ศ. 2512 เทศบาลตำบลสองพี่น้องได้ขยายเขตเทศบาล ซึ่งเขตหมู่ 3 (ในขณะนั้น) ของตำบลเนินพระปรางค์ เข้าไปอยู่ในเขตของเทศบาลตำบลสองพี่น้องด้วย จึงมีการโอนท้องที่หมู่ 3 ที่อยู่ในเขตเทศบาลตำบลสองพี่น้อง ของตำบลเนินพระปรางค์ ไปรวมขึ้นกับตำบลสองพี่น้อง โดยยึดเขตตำบลตามหลักเขตเทศบาล

## การปกครองส่วนภูมิภาค

### การปกครองส่วนภูมิภาค
ตำบลเนินพระปรางค์แบ่งพื้นที่การปกครองออกเป็น 5 หมู่บ้าน ได้แก่
* **หมู่ที่ 1** บ้านดอนกลาง
* **หมู่ที่ 2** บ้านหวายสอ
* **หมู่ที่ 3** บ้านสะพานเจ็ก
* **หมู่ที่ 4** บ้านไผ่โรงโขน
* **หมู่ที่ 5** บ้านหัวสะแก

### การปกครองส่วนท้องถิ่น
ตำบลเนินพระปรางค์เดิมมีฐานะเป็นสภาตำบลเนินพระปรางค์ ในปี พ.ศ. 2517 ต่อมาปี พ.ศ. 2538 สภาตำบลเนินพระปรางค์มี 5 หมู่บ้าน พื้นที่ 27.00 ตารางกิโลเมตร ประชากร 4,007 คน และ 840 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลเนินพระปรางค์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลเนินพระปรางค์

## อ้างอิง

เนินพระปรางค์
เนินพระปรางค์
ศิลปะบรึงกอเวเนสก์

**ศิลปะบรึงกอเวเนสก์** (อักษรโรมัน: Brâncovenesc, ;  หรือ ) หรืออาจเรียกว่า **เรนเนสซองส์วัลลาเกีย** (Wallachian Renaissance) หรือ **เรนเนสซองส์โรมาเนีย** (Romanian Renaissance) เป็นรูปแบบศิลปกรรมที่พัฒนาขึ้นในสมัยปกครองของเจ้าชายกอนสตันติน บรึงกอเวอานูในปลายศตวรรษที่ 17 ถึงตนศตวรรษที่ 18 บรึงกอเวอานูเป็นดอมน์และวอยวอดแห่งรัฐวัลลาเกียระหว่าวปี 1688 ถึง 1714 ในฐานะขุนนางที่มั่งคั่งและได้สร้างวังและโบสถ์สวยงามมากมาย ศิลปกรรมบรึงกอเวเนสก์มุ่งเน้นไปที่สถาปัตยกรรม แต่ก็มีแสดงออกในรูปจิตรกรรมและประติมากรรม เช่นกัน

## สถาปัตยกรรม
รูปแบบสถาปัตยกรรมบรึงกอเวเนสก์พัฒนาขึ้นในวัลลาเกีย บริเวณที่ปัจจุบันคือส่วนหนึ่งของประเทศโรมาเนีย โดยเกิดจากการสังเคราะห์สถาปัตยกรรมบีแซนทีน, ออตโตมัน และเรนเนสซองส์ตอนปลาย จึงเป็นการผสมผสานที่แปลกใหม่ระหว่างองค์ประกอบศิลปะของคริสต์ศาสนาแบบออร์ทอดอกซ์โรมาเนีย และรูปแบบสถาปัตยกรรมอิสลามที่วัลลาเกียเคยเป็นรัฐใต้ปกครอง ตัวอย่างชิ้นสำคัญที่สุกของสถาปัตยกรรมบรึงกอเวเนสก์คืออารามฮอเรซู ซึ่งได้รับการขึ้นทะเบียนแหล่งมรดกโลกโดยยูเนสโก อารามนี้สร้างขึ้นโดยเจ้าชายบรึงกอเวอานูโดยประสงค์ให้ใช้งานเป็นที่ไว้ศพของตนเอง

สถาปัตยกรรมบรึงกอเวเนสก์มีอิทธิพลมากต่อสถาปนิก ยอน มินกู และคนอื่น ๆ ทำให้เกิดขบวนการสถาปัตยกรรมบรึงกอเวเนสก์ใหม่ (Neo-Brâncovenesc) (หรือเรียกว่า สถาปัตยกรรมโรมาเนียใหม่ [Neo-Romanian] หรือ ฟื้นฟูโรมาเนีย [Romanian Revival]) ในปลายศตวรรษที่ 19 โดยผสมผสานรูปแบบสถาปัตยกรรมอาร์ตนูโว, บีแซนทีน, อิตาลี และพื้นถิ่น ยอน มินกู, กรีกอเร เชร์เชซ, กริสตอฟี เชร์เชซ, เปเตร อันตอเนสกู และ นีกอลาเอ กีกา-บูเดชต์ ประกาศว่าสถาปัตยกรรมรูปแบบใหม่นี้เป็นส่วนหนึ่งของขบวนการสถาปัตยกรรมมอเดิร์นที่มีความจำเพาะต่อโรมาเนีย ดังที่ปรากฏในบทบรรยายโดยอาเล็กซันดรู ออดอเบสกู ในราวปี 1870

## จิตรกรรมและประติมากรรม
แม้ว่าศิลปกรรมแบบบรึงกอเวเนสก์จะมุ่งเน้นไปที่สถาปัตยกรรม แต่ก็ปรากฏในรูปจิตรกรรมและประติมากรรมเช่นกัน ดังที่พบในฉากพระแท่นบูชาและจิตรกรรมฝาผนังของโบสถ์นักบุญนีกอลัสในเฟอเกอรัช ส่วนประติมากรรมมีอิทธิพลของเวนิสอย่างชัดเจน

## อ้างอิง

หมวดหมู่:ศิลปะโรมาเนีย
หมวดหมู่:สถาปัตยกรรมยุโรป
หมวดหมู่:สถาปัตยกรรมโรมาเนีย
เฉิน จือ

**เฉิน จือ** (; เสียชีวิต 28 กันยายน 258) ชื่อรอง **เฟิ่งจง** () เป็นขุนนางของรัฐจ๊กก๊กในยุคสามก๊กของจีน เฉิน จือเป็นที่รู้จักจากการร่วมกับฮุยโฮขันทีผู้มีชื่อเสียงไม่ดีในการครอบงำราชสำนักจ๊กก๊ก แต่เฉิน จือยังได้รับการกล่าวขานในเรื่องความสามารถอย่างมาก ได้รับความชื่นชมจากทั้งบิฮุยและเล่าเสี้ยน  

## ประวัติ
เฉิน จือเป็นชาวเมืองยีหลำ ( *หรู่หนานจฺวิ้น*) ซึ่งปัจจุบันคืออำเภอผิง-ยฺหวี มณฑลเหอหนาน เฉิน จือเป็นหลานตาของพี่ชายของเคาเจ้งผู้ดำรงตำแหน่งเป็นเสนาบดีมหาดไทย (司徒 *ซือถู*) ของรัฐจ๊กก๊กในช่วงต้นยุคสามก๊กเป็นเวลาสั้น ๆ เฉิน จือกำพร้าบิดามารดาตั้งแต่อยู่ในวัยเยาว์ เคาเจ้งผู้เป็นปู่น้อยจึงรับมาเลี้ยงดู

## ครอบครัว
เล่าเสี้ยนทรงตั้งให้บุตรชายคนโตของเฉิน จือคือเฉิน ช่าน () มีบรรดาศักดิ์เป็นกวนไล่เหา ( *กวานเน่ย์โหว*) และแต่งตั้งให้บุตรชายคนรองของเฉิน จือคือเฉิน ยฺวี่  () ให้มีตำแหน่งเป็นเจ้าพนักงานสำนักประตูเหลือง ( *หฺวางเหมินชื่อหลาง*)

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ฉาง ฉฺวี (คริสต์ศตวรรษที่ 4). *[[หฺวาหยางกั๋วจื้อ]]*.
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ซือหม่า กวาง (1084). *[[จือจื้อทงเจี้ยน]]*.

หมวดหมู่:ขุนนางของจ๊กก๊ก
หมวดหมู่:ขุนพลของจ๊กก๊ก
มหาวิทยาลัยเทคโนโลยีตะวันออกเฉียงใต้

**มหาวิทยาลัยเทคโนโลยีตะวันออกเฉียงใต้** ( - SETU; ) เป็นมหาวิทยาลัยเทคโนโลยีของรัฐที่ตั้งอยู่ในภูมิภาคตะวันออกเฉียงใต้ของไอร์แลนด์ ก่อตั้งขึ้นจากการรวมกันของสถาบันเทคโนโลยีสองแห่งที่มีอยู่ในภูมิภาค ได้แก่ Waterford IT และ IT Carlow หลังจากการหารือและวางแผนเป็นเวลาหลายปี ได้มีการประกาศการก่อตั้งในเดือนพฤศจิกายน 2021  และจัดตั้งอย่างเป็นทางการเมื่อวันที่ 1 พฤษภาคม 2022 SETU เป็นมหาวิทยาลัยแห่งเดียวในภาคตะวันออกเฉียงใต้ของไอร์แลนด์
left|thumb| SETU วิทยาเขตวอเตอร์ฟอร์ด
right|thumb| SETU วิทยาเขตคาร์โลว์

## วิทยาเขต
SETU ตั้งอยู่ในเมือง 5 แห่งทางตะวันออกเฉียงใต้ของไอร์แลนด์ โดยมีสองศูนย์กลางที่ใหญ่ที่สุดอยู่ที่วอเตอร์ฟอร์ดและคาร์โลว์ ในเมืองวอเตอร์ฟอร์ดมีวิทยาเขตย่อย 5 แห่ง ในขณะที่ในเมืองคาร์โลว์มี 3 แห่ง

นอกจากนี้ยังมีวิทยาเขตในเมืองเว็กซ์ฟอร์ด รัทนิว เคาน์ตีวิกโลว์ และคิลเคนนี

## การวิจัย
มหาวิทยาลัยมีการวิจัยเข้มข้นในสาขาเฉพาะทางทั้งในวอเตอร์ฟอร์ดและคาร์โลว์ สำหรับวอเตอร์ฟอร์ด มีศูนย์ต่างๆ เช่น

* สถาบันวอลตันเพื่อวิทยาศาสตร์ระบบสารสนเทศและการสื่อสาร
* ศูนย์วิจัยเภสัชกรรมและเทคโนโลยีชีวภาพโมเลกุล
* ศูนย์วิจัยวัสดุประยุกต์ภาคตะวันออกเฉียงใต้
* ศูนย์ข้อมูลสารสนเทศและวัฒนธรรมเทคโนโลยี
* ศูนย์วิจัยข้อมูลนิเวศน์
* ศูนย์วิจัยโภชนาการไอร์แลนด์

สำหรับคาร์โลว์ มีศูนย์ความเป็นเลิศด้านการวิจัย (CORE) จำนวน 5 แห่ง

* เทคโนโลยีชีวสิ่งแวดล้อม (enviroCORE)
* ซอฟต์แวร์และเครือข่ายขั้นสูง (compuCORE)
* นวัตกรรมการออกแบบ (designCORE)
* เทคโนโลยีที่ก้าวหน้า (engCORE)
* การเสริมสร้างการปฏิบัติวิชาชีพ (SocialCORE)

และศูนย์วิจัยที่กำลังพัฒนาอีก 2 แห่ง ได้แก่

* สุขภาพของผู้ชาย
* วิทยาศาสตร์การฟื้นฟูสมรรถภาพ

## อ้างอิง

## แหล่งข้อมูลอื่น

* 
* 



ตะวันออกเฉียงเหนือ
เทคโนโลยีตะวันออกเฉียงเหนือ
มหาวิทยาลัยเทคโนโลยีดับลิน

**มหาวิทยาลัยเทคโนโลยีดับลิน** (อังกฤษ: Technological University Dublin; ไอริช: Ollscoil Teicneolaíochta Bhaile Átha Cliath) หรือ **TU Dublin** เป็นมหาวิทยาลัยเทคโนโลยีแห่งแรกของไอร์แลนด์ ก่อตั้งเมื่อวันที่ 1 มกราคม 2019 และมีประวัติย้อนกลับไปถึงปี 1887 TU Dublin เป็นสถาบันอุดมศึกษาที่ใหญ่เป็นอันดับสองในไอร์แลนด์ โดยมีนักศึกษาจำนวน 28,500 คน

มหาวิทยาลัยก่อตั้งขึ้นโดยการควบรวมสถาบันเทคโนโลยีสามแห่งในดับลิน ได้แก่ สถาบันเทคโนโลยีดับลิน สถาบันเทคโนโลยีแบลนชาร์ดสทาวน์ และสถาบันเทคโนโลยีทัลลาห์ ก่อตั้งเป็นมหาวิทยาลัยแห่งที่แปดในไอร์แลนด์ และแห่งที่สี่ในดับลิน มหาวิทยาลัยมุ่งเน้นความเป็นผู้ประกอบการและวิถีอุตสาหกรรม โดยร่วมมืออย่างกว้างขวางกับอุตสาหกรรมในการวิจัยและการเรียนการสอน มีวิทยาเขตหลักตั้งอยู่ที่แกรนจ์กอร์แมน พร้อมกับวิทยาเขตอีกสองแห่งในทัลลาห์และแบลนชาร์ดสทาวน์ โดยมีอาคารบางส่วนในที่ตั้งดั้งเดิมที่ถนนโบลตันและถนนแองเจอร์

TU Dublin มีพนักงานประมาณ 3,500 คน มีศาสตราจารย์เดวิด ฟิตซ์แพทริกเป็นประธานคนแรก 

TU Dublin ประกอบด้วยคณะ 5 คณะ สถาบันวิจัย และศูนย์หลายแห่ง หลักสูตรส่วนใหญ่จะตั้งอยู่ในสถานที่ใดสถานที่หนึ่งจากห้าแห่ง

TU Dublin เป็นสถาบันแห่งเดียวที่เปิดสอนหลักสูตรเกี่ยวกับทัศนมาตรศาสตร์และการจ่ายยาทางจักษุในไอร์แลนด์ โดยมีทั้งหลักสูตรปริญญาตรีสาขาทัศนมาตรศาสตร์ระยะเวลา 4 ปี และหลักสูตรปริญญาตรีสาขาการจ่ายยาทางจักษุระยะเวลา 3 ปี ซึ่งเปิดสอนที่คณะฟิสิกส์ วิทยาศาสตร์คลินิก และทัศนมาตรศาสตร์ ภายใต้คณะวิทยาศาสตร์และสุขภาพ

TU Dublin ได้รับรางวัล Athena SWAN Bronze Award จากความมุ่งมั่นในการส่งเสริมความเท่าเทียมทางเพศในสาขา STEM 

### มหาวิทยาลัยเทคโนโลยีแห่งยุโรป
มหาวิทยาลัยเทคโนโลยีดับลินเป็นหนึ่งในแปดสมาชิกของมหาวิทยาลัยเทคโนโลยีแห่งยุโรป (EUt+) ซึ่งเป็นมหาวิทยาลัย"พันธมิตรข้ามชาติ" ได้แก่ มหาวิทยาลัยเทคนิคโซเฟีย (บัลแกเรีย) มหาวิทยาลัยเทคโนโลยีไซปรัส (ไซปรัส) มหาวิทยาลัยวิทยาศาสตร์ประยุกต์ดาร์มสตัดท์ (เยอรมนี) มหาวิทยาลัยเทคนิคริกา (ลัตเวีย) มหาวิทยาลัยโพลีเทคนิคคาร์ตาเฮนา (สเปน) มหาวิทยาลัยเทคโนโลยีทรัวส์ (ฝรั่งเศส) และมหาวิทยาลัยเทคนิคคลูจ-นาโปกา (โรมาเนีย)

## สิ่งอำนวยความสะดวก

### วิทยาเขต

ไฟล์:Grangegorman_TUD_2.jpg|alt=Grangegorman campus| วิทยาเขตแกรนจ์กอร์แมน
ไฟล์:Grangegorman_TUD.jpg|alt=Grangegorman campus| วิทยาเขตแกรนจ์กอร์แมน
ไฟล์:Printworks_Studio,_TUD.jpg|alt=The Printworks Studio at Grangegorman campus| สตูดิโอ Printworks ที่วิทยาเขตแกรนจ์กอร์แมน
ไฟล์:TUD_Campus_3.jpg|alt=Grangegorman campus| วิทยาเขตแกรนจ์กอร์แมน
ไฟล์:Bolton_Street_College.jpg|alt=Bolton Street campus| วิทยาเขตโบลตันสตรีท
ไฟล์:Institute_of_Technology_Blanchardstown_-_geograph.org.uk_-_546771_(cropped).jpg|alt=Blanchardstown campus| วิทยาเขตแบลนชาร์ดสทาวน์


## อ้างอิง

ดับลิน
เทคโนโลยีดับลิน
หมวดหมู่:ดับลิน
ตำบลวังศรีราช

**วังศรีราช** เป็นตำบลในอำเภอเดิมบางนางบวช จังหวัดสุพรรณบุรี พื้นที่ทั้งหมดอยู่ในเขตขององค์การบริหารส่วนตำบลป่าสะแก เป็นตำบลที่มีประชากรน้อยที่สุดในจังหวัดโดยทั้งตำบลในขณะนี้เพียง 584 คน 

## ที่ตั้งและอาณาเขต
ตำบลวังศรีราช มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหัวนา
* **ทิศตะวันออก** ติดต่อกับตำบลหัวเขา
* **ทิศใต้** ติดต่อกับตำบลกระเสียว ตำบลหนองสะเดา (อำเภอสามชุก) และตำบลหนองโพธิ์ (อำเภอหนองหญ้าไซ)
* **ทิศตะวันตก** ติดต่อกับตำบลป่าสะแก

## ประวัติ
ตำบลวังศรีราชเป็นตำบลเก่าแก่ของอำเภอนางบวช***' ([[อำเภอสามชุก]]ในปัจจุบัน) ปี พ.ศ. 2454 [[กระทรวงมหาดไทย (ประเทศไทย)|กระทรวงมหาดไทย]]ประกาศแยกพื้นที่ตำบลวังศรีราช ของอำเภอนางบวช ไปเป็นส่วนหนึ่งของอำเภอที่จัดตั้งขึ้นใหม่ คือ "[[อำเภอเดิมบางนางบวช|อำเภอเดิมบาง]]"***' ขึ้นกับเมืองสุพรรณบุรี ต่อมาปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลวังศรีราชเพื่อเป็นการประหยัดงบประมาณ โดยโอน 4 หมู่บ้านของตำบลวังศรีราชไปขึ้นกับตำบลป่าสะแก

ปี พ.ศ. 2492 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยก 4 หมู่บ้านทางทิศตะวันออกของตำบลป่าสะแก ได้แก่ หมู่ 2,9 บ้านคันคลอง, หมู่ 8 บ้านวังศรีราช และหมู่ 10 บ้านโพธิ์ทอง มาตั้งเป็นตำบลวังศรีราช ดังเดิม

## การปกครองส่วนภูมิภาค

### การปกครองส่วนภูมิภาค
ตำบลวังศรีราชแบ่งพื้นที่การปกครองออกเป็น 4 หมู่บ้าน ได้แก่
* **หมู่ที่ 1** บ้านคันคลอง
* **หมู่ที่ 2** บ้านวังศรีราช
* **หมู่ที่ 3** บ้านคันคลอง
* **หมู่ที่ 4** บ้านโพธิ์ทอง

## อ้างอิง

วังศรีราช
จัสมินณิก้า

**จัสมินณิก้า** () เรียกย่อ ๆ ว่า **JMNK** เป็นนักร้องดูโอสัญชาติไทย ในสังกัดเอ็กซ์โอเอ็กซ์โอเอนเตอร์เทนเมนต์ ประกอบด้วยสมาชิกคือ จัสมิน - จัสมิน มาริสา ฮิวส์ และณิก้า - อาณิก้า ฮอร์แมน

## ประวัติ
ทั้งคู่เคยเข้าแข่งขันในรายการโฟร์อีฟเกิร์ลกรุปสตาร์ แต่ไม่ผ่านการคัดเลือกเป็นสมาชิกวงโฟร์อีฟ อย่างไรก็ตาม จัสมินเคยมีผลงานแสดงนำในมิวสิกวิดีโอ "เธอมีความหมาย" ของแอทลาส ซึ่งเป็นศิลปินในสังกัดเดียวกัน

จัสมินณิก้าเปิดตัวเมื่อวันที่ 18 สิงหาคม พ.ศ. 2565 ด้วยซิงเกิล "เกือบดี" โดยมีปณต คุณประเสริฐ (ณต เก็ตสึโนวา) เป็นผู้แต่งคำร้องและโปรดิวเซอร์เพลง

จากนั้นในวันที่ 23 มีนาคม พ.ศ. 2566 จัสมินณิก้าเผยแพร่เพลงเร็ว "Just Kid (ding) รู้ว่าเด็ก" เป็นซิงเกิลที่ 2 โดยเป็นเพลงแรกที่ทั้งคู่ช่วยกันแต่งคำร้องและทำนองเองทั้งหมด และมีศิรสิทธิ์ ตั้งบุญดวงจิตต์ (เบน Luss) เป็นโปรดิวเซอร์เพลง ต่อมาในเดือนตุลาคมปีเดียวกัน ทั้งคู่เผยแพร่เพลงช้า "ถ้าเธอมีเพื่อนเป็นแฟนเก่า" เป็นซิงเกิลที่ 3

ในปี พ.ศ. 2567 จัสมินณิก้าเผยแพร่เพลง "รักจริง (แค่เมื่อวาน)" เป็นซิงเกิลที่ 4 ในเดือนมีนาคม และ "เพื่อนเตือนแล้ว (Ignore)" เป็นซิงเกิลที่ 5 ในเดือนกันยายน โดยมิวสิกวิดีโอเพลงนี้นำแสดงโดย มีน - นิชคุณ ขจรบริรักษ์

## สมาชิก

## ผลงาน

### เพลง

#### ซิงเกิล

#### เพลงอื่น ๆ

### ผลงานอื่น ๆ

## อ้างอิง

หมวดหมู่:กลุ่มดนตรีป็อปสัญชาติไทย
หมวดหมู่:วงกลุ่มสองสัญชาติไทย
หมวดหมู่:กลุ่มดนตรีทีป็อป
หมวดหมู่:กลุ่มดนตรีที่ก่อตั้งในปี พ.ศ. 2565
หมวดหมู่:ก่อตั้งในประเทศไทยในปี พ.ศ. 2565
หมวดหมู่:กลุ่มดนตรีไทยในยุค 2020
หมวดหมู่:ศิลปินค่ายเอ็กซ์โอเอ็กซ์โอเอนเตอร์เทนเมนต์
หมวดหมู่:เอ็กซ์โอเอ็กซ์โอเอนเตอร์เทนเมนต์
ยิ้มสยอง 2

**ยิ้มสยอง 2** () เป็นภาพยนตร์สยองขวัญเหนือธรรมชาติ-เชิงจิตวิทยาสัญชาติอเมริกันซึ่งกำกับและเขียนบทโดยพาร์เกอร์ ฟินน์ โดยฉายเมื่อเดือนตุลาคม พ.ศ. 2567 ซึ่งเป็นภาคต่อจาก *ยิ้มสยอง* (พ.ศ. 2565) นำแสดงโดยเนโอมี สกอตต์ ซึ่งรับบทเป็นนักร้องสาวคนหนึ่งที่ประสบกับปัญหาและเรื่องราวที่ทำให้ต้องวิตกกังวลขณะกำลังเดินสายแสดงคอนเสิร์ต และร่วมแสดงโดยโรสแมรี เดอวิตต์, มายล์ กูแตร์ริส-ไรลีย์, เรย์ นิโคสัน, ปีเตอร์ จาคอปสัน, ดีแลน เจรูลา และราอุล กัสติโล

หลังจาก *ยิ้มสยอง* ประสบความสำเร็จด้านรายได้ที่สูง ทำให้ฟินน์ได้ตัดสินใจเซ็นสัญญากับพาราเมาต์พิกเจอส์ เพื่อสร้างภาพยนตร์ภาคต่อจากเรื่องดังกล่าว โดยเริ่มดำเนินการตั้งแต่เดือนเมษายนปีเดียวกัน โดยที่ฟินน์ยังคงเป็นผู้กำกับและผู้เขียนบทเช่นเดิม การถ่ายทำได้เริ่มต้นและเสร็จสิ้นในช่วงต้นปี พ.ศ. 2567

*ยิ้มสยอง 2* เข้าฉายในวันที่ 18 ตุลาคม พ.ศ. 2567 ซึ่งได้รับเสียงวิจารณ์ในเชิงบวก และทำรายได้ถึง 51 ล้านดอลลาร์สหรัฐ (ประมาณ 1.7 พันล้านบาท) ทั่วโลก

## อ้างอิง

หมวดหมู่:ภาพยนตร์ที่ออกฉายในปี พ.ศ. 2567
หมวดหมู่:ภาพยนตร์อเมริกัน
หมวดหมู่:ภาพยนตร์สยองขวัญ
โกลอน

**โกลอน** () เป็นนครและท่าเรือในประเทศปานามาติดกับทะเลแคริบเบียน ใกล้กับทางเข้าคลองปานามา ฝั่งมหาสมุทรแอตแลนติก เป็นเมืองหลวงของจังหวัดโกลอน และได้รับการขนานนามว่าเป็นเมืองใหญ่เป็นอันดับสองของปานามา เดิมตั้งอยู่บนเกาะมันซานิโย (Manzanillo) อย่างไรก็ตาม ตั้งแต่การยกเลิกเขตคลองปานามา ขอบเขตของเมืองก็มีการกำหนดใหม่ให้รวมป้อมกูลิกซึ่งเคยเป็นฐานทัพกองทัพบกสหรัฐ รวมถึงเมืองกริสโตบัล มาร์การิตา และโกโกโซโลซึ่งเคยอยู่ในเขตคลองปานามาด้วย
หมวดหมู่:อดีตดินแดนส่วนแยก
หมวดหมู่:เมืองในประเทศปานามา
โจโมลฮารี

**โจโมลฮารี (Jomolhari)** เป็นไทป์เฟซอักษรทิเบตที่สร้างโดย Christopher J. Fynn และสามารถดาวน์โหลดได้อย่างเสรีภายใต้สัญญาอนุญาตฟอนต์เสรีของเอสไอแอล ฟอนต์นี้รองรับข้อความที่เข้ารหัสโดยใช้มาตรฐานยูนิโคดและมาตรฐานแห่งชาติจีนสำหรับการเข้ารหัสอักขระของอักษรทิเบต (GB/T20524-2006 "Tibetan Coded Character Set") การออกแบบแบบอักษรนี้อิงตามตัวอย่างต้นฉบับภูฏาน  และเหมาะสำหรับข้อความในภาษาทิเบต ภาษาซองคา และภาษาอื่น ๆ ที่เขียนด้วยอักษรธิเบต สำหรับอักษรละตินแล้ว ฟอนต์นี้เข้ากันได้ทางเมตริกกับไทมส์นิวโรมัน

## รูปแบบและสัญญาอนุญาต
โจโมลฮารีนั้นใช้งานได้ในรูปแบบโอเพ่นไทป์ โดยใช้โครงร่าง ทรูไทป์ มีการแจกจ่ายภายใต้สัญญาอนุญาตฟอนต์เสรีของเอสไอแอล

สามารถดาวน์โหลดได้จากกูเกิ้ลฟอนตส์, โครงการ Free Tibetan Fonts บนเว็บไซต์ Savannah และอีกหลายๆ แห่ง ไฟล์โครงการ VOLT ซึ่งประกอบด้วยแหล่งที่มาของระบบค้นหา OpenType ในตัวฟอนต์ยังมีอยู่บนไซต์ Savannah ด้วย

นอกจากนี้ยังมีอยู่ในแพ็คเกจ deb และ rpm บนลินุกซ์อีกด้วย
thumb| ตัวอย่างของฟอนต์โจโมลฮารีใน Google Docs

## อ้างอิง

หมวดหมู่:ทิเบต
หมวดหมู่:ไทป์เฟซแบบมีเชิงหัวเลี้ยวหัวต่อ
บาแนนาพรินซ์

***บาแนนาพรินซ์*** () เป็นเกมแพลตฟอร์ม 2 มิติสำหรับแฟมิคอม ซึ่งเปิดตัวในประเทศญี่ปุ่นโดยบริษัททาการะเมื่อวันที่ 20 ธันวาคม ค.ศ. 1991 ส่วนเวอร์ชันภาษาเยอรมันซึ่งเปิดตัวในเดือนกุมภาพันธ์ ค.ศ. 1992 มีกราฟิกและคำถามในเกมโชว์ที่ต่างกันเล็กน้อย

## รูปแบบการเล่น
thumb|left|สเตจ 1-2

เจ้าชายกล้วยซึ่งเป็นคนพื้นเมืองของเกาะทรงออกเดินทางเพื่อค้นหาอาวุธที่ถูกขโมยไปจากเกาะ ระหว่างทางพระองค์จะทรงเจอเหล่าพระสหายใหม่และอาจปรากฏตัวในรายการเกมโชว์ที่ให้พระองค์วาร์ปไปสู่อีกเลเวล รวมทั้งเช่นเดียวกับนิทานเรื่องแจ็กกับต้นถั่ววิเศษ เจ้าชายกล้วยมีถุงใส่เมล็ดพันธุ์ที่ช่วยให้พระองค์ทรงปลูกดอกไม้และปีนป่ายได้ นอกจากนี้ ยังมีแพลตฟอร์มและประตูที่ซ่อนอยู่ ซึ่งสามารถเข้าถึงได้โดยการรวบรวมโทเค็นดอกไม้เท่านั้น (ซึ่งจะทำให้พระองค์ทรงปลูกดอกไม้ที่ใหญ่ขึ้นได้)

## การตอบรับ

เกม*บาแนนาพรินซ์*ได้รับการตอบรับทั้งดีและไม่ดีจากนักวิจารณ์นับตั้งแต่เปิดตัว โทมัส มอร์เกิน จากนิตยสาร*[[อักทูเอลเลอร์ซอฟต์แวร์มาร์ก]]*ชื่นชมกลไกการปลูกพืชและการเล่นโดยรวม แต่รู้สึกปะปนกันในเรื่องของการนำเสนอภาพและเสียง โดยกล่าวว่าเกมนี้ "ค่อนข้างน่าเบื่อ" ในทำนองเดียวกัน มาร์คัส แอปเปิล และแซนดรี โซเลแมน จาก*เมกาฟัน*รู้สึกว่าภาพนั้นพอรับได้แต่ก็ชื่นชมดนตรีด้วย ทั้งแอปเปิลและโซเลแมนชอบรอบโบนัสที่เป็นคำถามเนื่องจากความเรียบง่ายและเนื้อเรื่อง แต่ท้ายที่สุดแล้วต่างก็แสดงความเห็นว่าเกมนี้เป็นเกมที่เหนือค่าเฉลี่ยเนื่องจากขาดทิศทาง ซึ่งในทางตรงกันข้าม ชเต็ฟฟัน เอ็งฮาร์ท จากนิตยสาร*วิดีโอเกมส์*กล่าวว่าการเน้นไปที่การเก็บผลไม้นั้นมีความสดใหม่ และให้ข้อคิดเห็นในเชิงบวกเกี่ยวกับการเคลื่อนไหวของตัวละครที่หลากหลาย, การนำเสนอทางเทคนิค, การควบคุมที่แม่นยำ และด่านต่าง ๆ ในด้านกราฟิกที่หลากหลาย ส่วนโธมัส เฮลวิก จากนิตยสาร*[[โททัล! (ฉบับภาษาเยอรมัน)|โททัล!]]* ได้แสดงความเห็นว่ารูปแบบการเล่นและการควบคุมนั้นดี แต่ส่วนอื่น ๆ นั้น "ค่อนข้างหละหลวม" เนื่องมาจากภาพ, เสียงดนตรี และการแปลข้อความที่ไม่ดี

บทวิจารณ์ย้อนหลังสำหรับเกม*บาแนนาพรินซ์*นั้นเป็นไปในทางบวก โดยสแตน สเตแพนิก จาก*เกมฟรีกส์ 365* ได้เปรียบเทียบเกมนี้กับ*[[เคอร์บีสแอดเวนเจอร์]]*ในด้านรูปแบบและเนื้อเรื่อง เขายกย่องกราฟิกที่ไม่มีอาการกระพริบและไม่มีอาการช้าลง, การออกแบบเสียง, การเล่นเกม และความคิดสร้างสรรค์ แต่กล่าวว่าคำถามภาษาเยอรมันอาจเป็นเรื่องท้าทายสำหรับผู้ที่ไม่เชี่ยวชาญในภาษา รวมถึงเคิร์ต คาลาตา จากนิตยสารออนไลน์อย่าง*[[ฮาร์ดคอร์เกมมิง 101]]* มีมุมมองเชิงบวกต่อเกมนี้

## หมายเหตุ

## อ้างอิง

## แหล่งข้อมูลอื่น

* ''Banana Prince'' at GameFAQs
* ''Banana Prince'' at Giant Bomb
* ''Banana Prince'' at MobyGames

หมวดหมู่:วิดีโอเกมที่ออกวางจำหน่ายในปี พ.ศ. 2534
หมวดหมู่:เกมสำหรับแฟมิคอม
หมวดหมู่:วิดีโอเกมแพลตฟอร์ม
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมที่พัฒนาขึ้นในประเทศญี่ปุ่น
มีไฮ เอมีเนสกู

**มีไฮ เอมีเนสกู** (; ; ชื่อเมื่อเกิด **มีฮาอิล เอมีนอวีชี**; Mihail Eminovici, 15 มกราคม 1850 – 15 มิถุนายน 1889) เป็นกวีโรแมนติก, นักประพันธ์นิยาย และนักหนังสือพิมพ์ชาวโรมาเนียจากมอลดาเวีย เขาได้รับการยอมรับให่เป็นกวีที่มีชื่อเสียงและมีอิทธิพลที่สุดของโรมาเนีย เอมีเนสกูเป็นสมาชิกของสมาคมวรรณกรรมยูนีเมอา และเป็นบรรณาธิการให้กับหนังสือพิมพ์ *[[Timpul|ติมปูล]]* ("เวลา") หนังสือพิมพ์ทางการของพรรคอนุรักษนิยม (1880–1918) ผลงานกวีนิพนธ์ของเขาตีพิมพ์ครั้งแกรเมื่อเขาอายุ 16 ปี เมื่ออายุได้ 19 ปี เขาเดินทางไปศึกษาต่อที่เวียนนา งานเขียนต้นฉบับของเอมีเนสกูซึ่งประกอบด้วย 46 ตอน และประมาณ 14,000 หน้า ได้ถูกเสนอโดยตีตู มายอเรสกูเป็นของขวัญแก่สถาบันโรมาเนียในปี 1902 ผลงานชิ้นสำคัญของเขา เช่น *[[Luceafărul (poem)|Luceafărul]]* (*The Vesper/The Evening Star/The Lucifer/The Daystar*), *Odă în metru antic* (*Ode in Ancient Meter*) และ *Letters* (*Epistles/Satires*) ทั้งห้า ในงานกวีนิพนธ์ของเขา เขามักพูดถึงประเด็นประวัติศาสตร์ ปรัมปรา และอภิปรัชญา

บิดของเขาคือ จอร์เจ เอมีนอวีชี (Gheorghe Eminovici) ขุนนางจากบูกอวีนา ในเวลานั้นเป็นเขตแดนของจักรวรรดิออสเตรีย ส่วนพ่อของพ่อเป็นชาวบานัต ครอบครัวของเอมีนอวีชีเดินทางข้ามพรมแดนมาตั้งรกรากในอีโปเตชต์ในมอลดาเวีย ใกล้กับที่ปัจจุบันคือเมืองบอตอชัน จอร์เจสมรสกับราลูกา ยูรัชกู (Raluca Iurașcu) ทายาทของตระกูลชนชั้นสูงเก่าแก่ ในระเบียนของยูนีเมอา เอมีเนสกูระบุวันเกิดของตนเป็นวันที่ 22 ธันวาคม 1849 กระนั้น เอกสารจากโรงเรียนในเชร์เนิตซีที่เขาเข้าเรียนระบุวันเกิดอยู่ที่ 15 มกราคม 1850 ตีตู มายอเรสกู ระบุในงานเขียนของเขา *เอมีเนสกูและกวีนิพนธ์ของเขา* (1889) อ้างงานค้นคว้าโดย เอ็น เด จูเรสกู (N. D. Giurescu) และให้ข้อสรุปว่าวันเกิดของเอมีเนสกูตือวันที่ 15 มกราคม 1850 และเกิดที่บอตอชัน

## อ้างอิง

หมวดหมู่:กวีชาวโรมาเนีย
หมวดหมู่:นักเขียนชาวโรมาเนีย
หมวดหมู่:บุคคลจากเทศมณฑลบอตอชัน
ตำบลศรีสำราญ (อำเภอสองพี่น้อง)

**ศรีสำราญ** เป็นตำบลในอำเภอสองพี่น้อง จังหวัดสุพรรณบุรี เป็นตำบลของที่มีทางรถไฟสายสุพรรณบุรีผ่าน โดยเป็นที่ตั้งของอดีตสถานีรถไฟศรีสำราญ

## ที่ตั้งและอาณาเขต
ตำบลศรีสำราญ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลดอนมะเกลือ และตำบลสระพังลาน (อำเภออู่ทอง)
* **ทิศตะวันออก** ติดต่อกับตำบลหัวโพธิ์ และตำบลบางพลับ
* **ทิศใต้** ติดต่อกับตำบลสองพี่น้อง ตำบลเนินพระปรางค์ และตำบลทุ่งคอก
* **ทิศตะวันตก** ติดต่อกับตำบลหนองบ่อ

## ประวัติ
ปี พ.ศ. 2478 จังหวัดสุพรรณบุรีได้ยุบตำบลบางลี่ รวมเข้ากับตำบลสองพี่น้องและมีการจัดตั้งสุขาภิบาลท้องที่สองพี่น้อง ขึ้นเป็นเทศบาลตำบลสองพี่น้อง โดยต้องมีการเปลี่ยนแปลงพื้นที่ตำบลศรีสำราญขึ้นใหม่ โดยทิศเหนือติดต่อเขตตำบลหัวโพธิ์ ทิศตะวันออกติดต่อเขตเทศบาลตำบลสองพี่น้อง ทิศใต้ติดต่อตำบลทุ่งคอก และทิศตะวันตกติดต่อตำบลรางหวาย จังหวัดกาญจนบุรี

ปี พ.ศ. 2512 เทศบาลตำบลสองพี่น้องได้ขยายเขตเทศบาล ซึ่งหมู่ 1 –2, 9 (ในขณะนั้น) ของตำบลศรีสำราญ เข้าไปอยู่ในเขตของเทศบาลตำบลสองพี่น้องด้วย จึงมีการโอนท้องที่หมู่ 1–2 เฉพาะส่วนที่อยู่ในเขตเทศบาลตำบลสองพี่น้อง ของตำบลสองพี่น้อง ไปรวมขึ้นกับตำบลสองพี่น้อง ส่วนที่เหลือของหมู่ 1 ให้โอนไปขึ้นหมู่ 2 ของตำบลศรีสำราญ, ส่วนที่เหลือของหมู่ 2 ให้ตั้งเป็นหมู่ 2 ของตำบลศรีสำราญ โดยยึดเขตตำบลตามหลักเขตเทศบาล

ปี พ.ศ. 2514 นายสวัสดิ์ มีเพียร ผู้ว่าราชการจังหวัดสุพรรณบุรี ประกาศแยก 6 หมู่บ้าน คือ หมู่ 1 บ้านดอนพรม, หมู่ 10 บ้านหนองจิก, หมู่ 11 บ้านไผ่แขวน, หมู่ 12 บ้านหนองอึ้ง, หมู่ 13 บ้านสำนักแจง และหมู่ 14 บ้านทับปลาร้า ของตำบลศรีสำราญ ออกไปตั้งเป็นตำบลหนองบ่อ โดยอนุมัติจากนายพ่วง สุวรรณรัฐ ปลัดกระทรวงมหาดไทย

## การปกครองส่วนภูมิภาค

### การปกครองส่วนภูมิภาค
ตำบลศรีสำราญแบ่งพื้นที่การปกครองออกเป็น 14 หมู่บ้าน ได้แก่
* **หมู่ที่ 1** บ้านบางลี่เล็ก
* **หมู่ที่ 2** บ้านศรีสำราญ
* **หมู่ที่ 3** บ้านรางกร่าง
* **หมู่ที่ 4** บ้านไผ่ขาด
* **หมู่ที่ 5** บ้านขื่อชนก
* **หมู่ที่ 6** บ้านหนองโพธิ์
* **หมู่ที่ 7** บ้านสระพังกร่าง
* **หมู่ที่ 8** บ้านวังตะกู
* **หมู่ที่ 9** บ้านศรีสำราญ
* **หมู่ที่ 10** บ้านโพรงมะเดื่อ
* **หมู่ที่ 11** บ้านหนองโพธิ์
* **หมู่ที่ 12** บ้านทุ่งรี
* **หมู่ที่ 13** บ้านหนองโพธิ์น้อย
* **หมู่ที่ 14** บ้านไผ่ขาด

### การปกครองส่วนท้องถิ่น
ตำบลศรีสำราญเดิมมีฐานะเป็นสภาตำบลศรีสำราญ ในปี พ.ศ. 2517 ต่อมาปี พ.ศ. 2538 สภาตำบลศรีสำราญมี 14 หมู่บ้าน พื้นที่ 40.00 ตารางกิโลเมตร ประชากร 9,026 คน และ 1,768 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลศรีสำราญอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลศรีสำราญ

## อ้างอิง

ศรีสำราญ
ศรีสำราญ